भास्कर संवाददाता | होशंगाबाद
दो साल पहले बीमारी से खत्म हुई बेटी, खौफ इतना की अब जुड़वां 3 बेटियों को हुई खून की कमी तो मां काे लगा सदमा, लगा रही गुहार
भास्कर संवाददाता | होशंगाबाद
जिला अस्पताल में एक महिला तीन बेटियों की जिंदगी बचाने के लिए लोगों से गुहार लगा रही है। आपा खोकर वह बच्चों को ठीक करने की कह रही है। आंखों से आंसू बह रहे हैं। यह वह दर्द है जो दो साल पहले उसकी गोद में नन्ही परी बनकर आया था। बनखेड़ी अस्पताल से रैफर होकर आई लक्ष्मी बाई पति अनिल गढ़वाल को दो साल पहले एक बेटी हुई थी। बीमारी के चलते उसकी मौत हो गई। फिर लक्ष्मी को एक साथ तीन बेटियां हुईं। सविता, संगीता, इशिका डेड साल की हैं। तीनों बेटियों को खून की कमी है। डॉक्टरों को जांच करवाई तो खून चढाए जाने की बात कही गई। लेकिन यह सुनते ही लक्ष्मी के पुराने जख्म फिर से ताजा हो गए। एक बेटी की मौत के बाद उस मां को वह खौफ पल भर भी शांति से बैठने नहीं दे रहा है। बनखेड़ी निवासी अनिल और उसकी प|ी लक्ष्मी बाई अपनी करीब डेड साल की तीन जुड़वा बेटियों को बनखेड़ी अस्पताल से लेकर जिला अस्पताल लाए है। तीनों बेटियों के शरीर में 3-3 ग्राम खून है। जिससे अब उन्हें खून की जरूरत है।अस्पताल में उपचार शुरू हो गया है लेकिन लक्ष्मी ने यह सुनते ही कि तीनों बेटियों को खून की कमी है,उसे सदमा लग गया है। अनिल ने बताया कि दो वर्ष पहले भी एक बेटी हुई थी। जो कि बीमारी के चलते जिंदा नहीं बच सकी थी। ऐसे में तीनों बेटियों की तबीयत बिगड़ने की खबर सुनते ही वह सदमें में है। अनाप-सनाप बातें कर रही है।
होशंगाबाद। बेटियों को बचाने गुहार लगाती महिला।
थैलीसिमिया की संभावना
तीनाें बच्चियों का वजन 12 से 15 किलो के बीच में बताया जा रहा है। तीनों को खून की कमी से संबंधित रोग है। डॉक्टरों ने ब्लड सैंपल लेकर रिपोेर्ट मंगवाई है। संभावना जताई जा रही है कि तीनों को थैलीसिमिया की बीमारी है। इसमें खून की कमी हाेती है।
नर्सिंग स्टाफ से भी की धक्का मुक्की
सविता, संगीता, इशिका को खून चढ़ाने के लिए उनके ब्लड सेंपल लेने गए नर्सिंग स्टाफ को भी लक्ष्मी ने करीब दो घंटे परेशान किया। इस घटनाक्रम से वार्ड में भर्ती अन्य लोगों की भीड़ भी उसे देखने के लिए लग गई। स्टाफ कुछ देर के लिए लक्ष्मी का गुस्सा शांत करने के लिए सर्जिकल वार्ड के नर्सिंग रूम में आ गया।
रिपोर्ट में बीमारी का पता चल पाएगा
तीनों बच्चियों को खून की कमी है। उन्हें खून चढ़ाने का काम शुरू कर दिया है। ब्लड रिपोर्ट में बीमारी का पता चल पाएगा। रिपोर्ट आने के बाद ही कुछ कहा जा सकता है। डॉ. भास्कर गुप्ता, शिशुरोग विशेषज्ञ
bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva